《子夜歌》
宋代·冯鼎位

上西楼、曲屏暮霭，记得烛花红处。自心字香消、彩云飞散，苹踪处聚。

春水画桥，烟溪芳草，夜夜相思路。怅重来、情事依然，惟有半帘淡月，照人离绪。

酒阑后、无聊短梦，尚逐紫箫声去。杨柳梢头，寒梅影里，曾看弓弯舞。

想章台信杳，凄凉京兆眉妩。啼帕遗红，唾裙留碧、憔悴莺花主。

倩谁传、桃叶桃根，断肠新句。

作者简介：冯端荣，字景庄，福清（今属福建）人。理宗宝庆二年（一二二六）进士（清同治《福建通志》卷一五○）。淳祐六年（一二四六）知崇安县。事见清嘉庆《崇安县志》卷五。今录诗二首。